sunod sunod na mura ang tinanggap ng kaawaawang kotsero na nagsabing ang kadahilanan noon ay ang kahabaan ng prusision, at sa dahilang pipiitin at ilalathala sa mga pahayagan, sapagkat lumabag sa ipinag uutos ay lumunsad sa sasakyan ang ayaw ng basagulo at mahinahong si basilio at ipinatuloy ang lakad na pasan ang kaniyang takba. yaon ang san diego, ang kaniyang bayan, na wala man siya ni isang kamag anak. ang tanging bahay na nakita niyang masaya ay ang kay kapitang basilio. ang mga tandang at mga inahin ay nag iiyukan, na sinasaliwan ng mga tunog ng wari nagtatadtad ng karne sa sangkalan at ng sagitsit ng mantika sa kawali. may handa sa bahay at umaabot sa lansangan ang maminsan minsang simoy na may halong amoy ng ginisa. sa entresuelo ay nakita ni basilio si sinang, na pandak ding gaya ng makilala ng aming mangbabasa, kahit tumaba at lalo pang bumilog sapol ng magka asawa.